De Katzepigga

E Spätzje, Sperling aach genennt

das huggd um Kondel grad unn flennt.

Sei Mudda honn sem dood gefah

sei Vadda hadd e neii Fraa

sei Bruda dood geworf midd Stän

jetzt huggt es do so gonz allän.

Do kummt uff äänmol oon die Katz

unn saad zu ihm mei liwa Spatz

jetzt kumm doch nur emol do häär

ich hädd als Friestigg dich gonz gär.

Do saad es Spätzje ach mei Kätzje

es Läwe iss zwar läär unn öd

jedoch im Kobb bin ich nidd blöd

unn jetzt hadds Läwe nommo Sinn

weil ich de Katzepigga bin,

du hascht mei Schweschda uffgefress

menscht du villeicht ich hädds vagess

ich mach gleich unnerm Schwonz da Feia

unn pick da aach noch in die Eia

saad zu sich selbscht ich glab ich spinn

jetzt hadd es Läwe widda Sinn

nix iss so grau unn a so schwatz

als wär es Läwe fa die Katz.

Reiner Thielen